C 125/450
BG
Официален вестник на Европейския съюз
5.4.2023 г.
Сряда, 14 септември 2022 r.
б) в параграф 3 се добавя следната алинея: „При изготвянето на законодателното предложение, посочено в първа алинея, Комисията взема предвид: a) становището на Европейския научен консултативен съвет по изменението на климата, създаден съгласно член 10а от Регламент (ЕО) No 401/2009; б) очаквания индикативен бюджет на Съюза за парниковите газове, посочен в член 4, параграф 4 от Директива (ЕС) 2021/1119; в) интегрираните национални планове в областта на енергетиката и климата, представени от държавите членки до 30 юни 2024 г. съгласно член 14, параграф 2 от Регламент (ЕС) 2018/1999; г) опита, придобит при прилагането на настоящата директива, включително нейните критерии за устойчивост и за намаление на емисиите на парникови газове; както и д) технологични достижения по отношение на енергията от възобновяеми източници.“; в) добавя се следният параграф: „4а.
В срок до ... [две години след влизането в сила на настоящата директива за изменение] Комисията прави преглед на прилагането на настоящата директива и публикува доклад, в който са изложени заключенията от прегледа.
Прегледът разглежда по-специално: a) външните въздействия от внедряването на енергия от възобновяеми източници и нейното въздействие върху околната среда; б) социално-икономическите ползи от прилагането на настоящата директива; в) състоянието на изпълнението на съответните инициативи за енергия от възобновяеми източници в рамките на RepowerEU; г) това дали увеличеното търсене на електрическа енергия в сектора на транспорта, промишле­ ността, строителството и топлинната енергия и енергията за охлаждане, както и на RFNBO, се обезпечава с равностойни обеми мощности за генериране на възобновяема енергия; д) постепенно намаляване до 2030 г. на дела на горивата, получени от първична дървесна биомаса, както е определено в член 2 от настоящата директива, за целите на отчитането за постигане на целите за възобновяема енергия, посочени в член 3, параграф 1, въз основа на оценка на въздействието, извършена от Комисията.
Този преглед за постепенно намаляване се представя най-късно до ... [3 години след транспонирането на настоящата директива за изменение].
[Изм.
48] Комисията и компетентните органи в държавите членки непрекъснато се адаптират към най-добрите административни практики в рамките на административните процедури и пред­ приемат всички други мерки за опростяване на прилагането на настоящата директива, като намаляват до минимум разходите за привеждане в съответствие за участниците и засегнатите сектори.“
23)
Член 35 се изменя, както следва: a) параграф 2 се заменя със следното: „Правомощието да приема делегираните актове, посочено в член 8, параграф 3, втора алинея, член 29а, параграф 3, член 26, параграф 2, четвърта алинея, член 26, параграф 2, пета алинея, член 27, параграф 1, втора алинея, член 27, параграф 3, четвърта алинея, член 28, параграф 5, член 28, параграф 6, втора алинея, член 31, параграф 5, втора алинея и член 31а, параграф 2, втора алинея, се предоставя на Комисията за период от пет години от [влизането в сила на настоящата директива за изменение].
Комисията изготвя доклад относно делегирането на правомощия не по-късно от девет месеца преди изтичането на петгодишния срок.
Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възрази срещу подобно продължаване не по-късно от три месеца преди изтичането на всеки срок.“;